**ОБОБЩЕН ДОКЛАД ЗА ИЗПЪЛНЕНИЕТО НА ИНОВАТИВНИ ДЕЙНОСТИ**

**ПО ПРОЕКТ ,,УСПЕХЪТ НИ ОБИЧА“**

**2022-2023 година**

 За трета поредна година СУ ,,Йордан Йовков” е сред одобрените в област Силистра иновативни училища. Свързаната с въвеждане на нови учебни предмети иновация е атрактивна и привлекателна за учениците от общината. Общият брой на учениците, обхванати в иновацията през учебната 2022/2023 година е 59.

 Дейностите по проекта включват работа в дигитална среда чрез ,,Programiram.com“, като всяка една от факултативните групи е насочена в различна област на информационните технологии. Изключение прави иновативен предмет ,,Дигитална математика“, по който са сформирани 2 групи, в първи и втори клас, но с различно съдържание.

 Характерно за иновативните предмети в училището ни е, че се работи изцяло в дигитална среда. Всеки един от учениците има свой акаунт и следва конкретни стъпки, чрез които в края на учебната година трябва да постигне определено ниво и да усвои нови знания и умения. Уроците са така структурирани, че за да има качество и ефективност, ученикът трябва да приключи целия етап и да затвори кръга от планираните за усвояване знания и умения по предмета. В края на дейностите ученикът е усвоил целия набор от знания и умения и тогава може да използва тези свои способности.

 В центъра на третата година от прилаганата в училището иновация са няколко основни стъпки, а именно:

* Повишена активност в учебния и извънучебния процес от участниците в иновативните дейности;
* Привличане на нови ученици в училището и в дейностите по проекта;
* Подобрени умения за работа по проекти на персонала;
* Споделяне на добри практики;
* Мултиплициране на придобити умения от членовете на иновативния екип;
* Реализирано ефективно сътрудничество с външна организация;
* Измерване на степента на удовлетвореност от иновацията

 В края на всеки учебен срок учителите анкетират ученици, учители и родители, за да анализират нивото на активност учебния и извънучебния процес от участниците в иновативните дейности. Това е от изключително значение, защото в основата на концепцията за настоящата иновация стои точно намерението на колегията да повиши активността на учениците. През настоящата учебна година също бяха проведени такива анкети, някои онлайн, други на хартиен носител, като отново резултатът, който сочат те е, че активността на учениците се е повишила. Факт е, че прилаганите иновации привличат учениците и ги мотивират повече. Особено силно е желанието на най-малките ученици от първи и втори клас, които с интерес очакват иновативните предмети. Една от целите на институцията ни е привличането на нови ученици и тук съществена роля за изпълнението на тази цел, особено при приема на първокласници, играят предлаганите иновативни предмети. Работата по проекта „ Успехът ни обича“ несъмнено подобри и уменията на персонала за работа по проекти. Важен елемент при разработване на един проект е мотивираният педагогически персонал, с какъвто СУ“ Йордан Йовков“ разполага, но не по-малък е и приноса на непедагогическия персонал, чийто умения за работа по проекти, несъмнено бяха подобрени и усъвършенствани. Трета поредна година учители и ученици, част от иновацията, споделят добри практики и мултиплицират придобити умения. През настоящата учебна година те показаха знания и умения, които представиха по време на откриването на Кабинет по природни науки. Учениците от ФУЧ „Интерактивен графичен дизайн“ създадоха лога на тема

 „Природни науки“ на своите графични таблети, които показаха на гостите, а осмокласниците изучаващи иновативен предмет „Уеб програмиране“ създадоха сайт, специално за методическо обединение по природни науки.

 Реално стъпките са едни и същи от началото на иновацията, но през всяка година се надграждат с нещо ново. Тази година новост е сътрудничеството с външна фирма.

В началото на учебната година учителите, преподаващи иновативните предмети, имаха визия, коя е външната фирма, с която биха си сътрудничили най-ефективно. Самите дейности се състояха в края на учебната година, защото идеята беше преди срещата с представителите на външни организации, учениците да имат натрупани знания и умения в конкретната област.

 Учениците от ФУЧ „Интерактивен графичен дизайн“, с ръководител Елена Тодорова, се срещнаха с графичния дизайнер Денислав Калдарев, който ги запозна с приложението на компютърната графика в професионалното развитие, с видовете дизайн, с начина, по който се подготвят графични проекти. Лекторът, представи свои лични проекти пред учениците, като обърна внимание на тънкости, които са важни в тази професия. Всичко това предизвика огромен интерес у петокласниците, които споделиха, че имат намерение и в бъдеще да се занимават с такъв вид дейност.

 Осмокласниците, с ръководител Нели Манчева, имаха възможността да се запознаят с практикуващ програмист в лицето на младия асистент по Функционално програмиране към СУ „Св. Климент Охридски“ – Еслин Каранасуф. Вторият представител на външна организация е възпитаник на СУ „Йордан Йовков“ . Тя изучава Компютърни науки и Изкуствен интелект в СУ „Св. Климент Охридски“, а сега е софтуерен разработчик и асистент в университета. В основата на диалога между г-ца Каранасуф и учениците от осми клас бе софтуерното инженерство, за уменията и качествата, които трябва да притежава софтуерния инженер. Осмокласниците, чиито програмни познания са само начални, получиха насоки как да се развиват в уеб програмирането, кои са плюсовете и минусите в тази сфера.

 В резултат от дейностите по проект „ Успехът ни обича“ през предходните две години, през настоящата 2022/2023 интересът към факултативните часове по нововъведените иновативни предмети бе значително повишен и броят на записаните ученици достигна 59.

 След анализ на докладите на учителите по иновативните предмети се налагат следните изводи и обобщения:

**Иновативен предмет ,,Дигитална математика“**

1. Учениците се справят много добре с поставените задачи. Изпитват удоволствие от изпълнението на задачите и с лекота изучават новите знания и умения.
2. Учениците имат отлични резултати в обучението по математика и по останалите учебни предмети от учебния план.
3. Работата по проекта развива логическо мислене. Тя подпомага тяхната увереност и добро представяне в ученически състезания по математика. Дванадесет от учениците участваха в първи и втори кръг на международната олимпиада KINGS OLIMPIAD.

 **Иновативен предмет ,,Интерактивен графичен дизайн“**

1. Учениците се справят отлично и следват с необходимото темпо поставените задачи.
2. Участниците в групата с лекота усвояват новите знания и умения.
3. В иновативния предмет са включени с трима повече на брой ученици, в сравнение с предходната година.
4. Реализирана е среща с представител на външна организация - графичен дизайнер за съвместни дейности

**Иновативен предмет ,,Уеб програмиране“**

1. Учениците преодоляха първоначалните затруднения с новата работна среда.
2. Дигиталната онлайн среда дава възможност първо да се проследи теорията и след това да се прилагат инструкциите.
3. Знанията и уменията в областта на програмирането учениците демонстрираха в часовете по информационни технологии – ООП. Така предизвикаха интереса на своите съученици.
4. Учениците от факултативното обучение с разбиране разчитат кода при създаване на уеб страници по съответния предмет.

 Изводите, които се налагат от анализите на преподаващите иновативни предмети и които са изцяло в съответствие с предварително заложените цели на проекта са:

* + - 1. В резултат от прилаганите иновации през учебната 2022/2023 година са привлечени нови ученици и в сравнение с предходните години увеличението е с около 25 %.
			2. Повишена е активността в учебния и извънучебния процес от участниците в иновативните дейности.
			3. Подобрен е капацитетът на педагогическия и административния състав за работа по проекти.
			4. Участниците в проектните дейности са удовлетворени от постигнатото, по-мотивирани, по-щастливи и дигитално компетентни, с придобити творчески умения и умения за логично мислене.
			5. Повишено ниво на увереност и самочувствие у участниците в сравнение с техните съученици.
			6. Реализирано бе ефективно сътрудничество с две външни организация за развитие на иновативния процес.